4 de novembre

El 4 de novembre o 4 de santandria és el tres-cents vuitè dia de l'any del calendari gregorià i el tres-cents novè en els anys de traspàs. Queden 57 dies per finalitzar l'any.

Esdeveniments 
Països Catalans
 1519 - València: comença la revolta de les germanies.
 1921 - Barcelonaː Sarrià s'agrega a Barcelona; constituirà juntament amb Sant Gervasi de Cassoles el districte de Sarrià-Sant Gervasi.
 1926 - Estagell i Prats de Molló: les autoritats franceses desarticulen l'intent d'invasió de Catalunya conegut com a Fets de Prats de Molló, organitzat per Francesc Macià i la direcció d'Estat Català.

Resta del món
 1219 - Cinquena Croada: conquesta de Damiata, al Baix Nil.
 1835 - San Patricio (Texas): l'exèrcit mexicà perd a la batalla de Lipantitlán contra els independentistes texans en la Guerra d'Independència de Mèxic.
 1869 - Primer número de la revista científica Nature.
 1918 - I Guerra Mundial: l'Imperi Austrohongarès es rendeix davant d'Itàlia.
 1922 - Howard Carter i el seu equip descobreixen l'entrada de la tomba de Tutankamon a la Vall dels Reis.
 1936 - Madrid: Frederica Montseny assumeix la responsabilitat del Ministeri de Sanitat de la Segona República Espanyola, esdevenint la primera dona ministra a Espanya.
 1939 - Segona Guerra Mundial: el Congrés dels Estats Units aprova la Llei de Neutralitat de 1939, la qual impulsa el sistema del "cash and carry" (pagament en efectiu d'armament i transport a càrrec del comprador).
 1946 - Creació de la UNESCO.
 1966 - Gran inundació de l'Arno a Florència, que destrueix o danya una gran quantitat de bens culturals i artístics i causa 101 morts.
 1995 - Yitzhak Rabin, primer ministre d'Israel, és assassinat per l'extremista Yigal Amir.
 2008 - Barack Obama guanya les eleccions presidencials dels EUA i esdevé el primer president negre d'aquest país.
 2020 - Etiòpia: Esclata la guerra de Tigre després que el president etíop Abiy Ahmed llancés una ofensiva militar contra el govern de la regió més septentrional del país, Tigre.

Naixements 
Països Catalans
 1569 - València: Guillem de Castro i Bellvís, dramaturg i poeta en llengua castellana, un dels creadors de la comèdia del Segle d'Or (m. 1631).
 1798 - Barcelona: Bonaventura Carles Aribau, escriptor, economista, polític, taquígraf i funcionari.
 1821 - Reus, Baix Camp: Antoni de Bofarull i de Brocà, historiador, poeta, novel·lista i dramaturg català (m. 1892).
 1827 - Vic (Osona): Teresa Saits i Vilardebò, religiosa fundadora de la congregació de les Religioses de Sant Felip Neri i la Puríssima Concepció (m. 1856).
 1863 - Vulpellacː Trinitat Aldrich i de Pagès, poeta catalana (m. 1939).
 1865 - Calonge, Empordà: Enric Lluís Roura i Vilaret, empresari surotaper i polític de la Lliga Regionalista.
 1869 - Palma, Mallorca: Maria Antònia Salvà i Ripoll, poetessa mallorquina.
 1920 - Sallagosa, Alta Cerdanya: Antoni Cayrol, més conegut pel pseudònim Jordi-Pere Cerdà, poeta, narrador, dramaturg i promotor d'activitats culturals a la Catalunya del Nord (m. 2011).
 1934 - La Garriga: Xavier Albó i Corrons, sacerdot jesuïta, antropòleg i lingüista català (m. 2023).
 1940 - Barcelona: Tomàs Alcoverro i Muntané, periodista català.
 1946 - Barcelona: Joan Baixas i Arias, pintor, director d'escena i titellaire.
 1957 - Figueresː Fàtima Bosch i Tubert, bioquímica catalana experta en l'estudi de la diabetis mellitus.
 1978 - Sabadell: Carles Fité I Castellana, periodista català.

Resta del món
 1836, Madrid: Eduardo Rosales y Gallina, pintor purista espanyol.
 1868, Valga, Galícia, Espanya: La Bella Otero, ballarina espanyola famosa internacionalment al final del s. XIX.
 1869, Saint Louis (Missouri), Estats Units: Edward Abeles, actor.
 1872, Islington, Middlesex: Richard Henry Walthew, compositor anglès.
 1908, Łódź (Polònia): Józef Rotblat, físic nuclear polonès, Premi Nobel de la Pau de l'any 1995 (m. 2005).
 1913, St. Cloud (Minnesota), Estats Units: Gig Young, actor estatunidenc.
 1916, Denver, Coloradoː Ruth Handler, empresària estatunidenca, creadora de la nina Barbie (m. 2002).
 1918, Mount Vernon, Nova York, Estats Units: Art Carney, actor i productor estatunidenc.
 1919, Nova York, Estats Units: Martin Balsam, actor estatunidenc de teatre, cinema i televisió (m. 1996).
 1921, Ray, Dakota del Nordː Mary Sherman Morgan, científica nord-americana de combustible per a coets del programa espacial.
 1922, Canes, França: Gérard Philipe, actor francès (m. 1959).
 1929, Bangalore, l'Índia: Shakuntala Devi, coneguda com la "dona ordinador", va entrar en el Llibre dels Records Guiness l'any 1982.
 1933, Xangai (Xina): Charles Kao, enginyer electrònic i físic xinès, Premi Nobel de Física de l'any 2009.
 1952, Mansura (Egipte): Tauadros II, 118è papa copte.
 1963, Madrid, Rosario Flores, cantant i actriu espanyola.
 1970, Uppsala, Suècia: Malena Ernman, cantant lírica sueca, mare de l'activista mediambiental Greta Thunberg.
 1973 - Edmonton, Canadà: Steven Ogg, Actor canadenc i actor de veu.

 1978: Miha Valič, alpinista eslovè.
 1990, Florència: Rachele Bruni, nedadora italiana, especialitzada en carreres de llarga distància en aigües obertes.

Necrològiques 
Països Catalans
 1883 - Sabadell: Josep de Calassanç Duran i Mimó, industrial tèxtil i alcalde de Sabadell.
 1904 - Palma, Mallorcaː Emília Sureda i Bimet, poetessa mallorquina (n. 1865).
 1969 - Barcelona: Teresa Idel, cantant de sarsuela i actriu valenciana (n. 1883).

Resta del món
 1781 - Venèciaː Faustina Bordoni, mezzosoprano italiana, una de les primeres grans prime donne (n. 1697).
 1847 - Leipzig: Felix Mendelssohn, compositor alemany.
 1874: François Dauverné, músic francès del Romanticisme.
 1918 - Mèxic D.F.: Joaquín Valverde y Sanjuán, compositor de sarsueles espanyol (n. 1875).
 1921 - Tòquio (Japó): Hara Takashi, també anomenat Hara Kei, va ser un periodista i polític japonès que va ser primer ministre de 1918 a 1921 (n. 1856).
 1995 - Tel Aviv (Israel): Yitzhak Rabin, primer ministre d'Israel (n. 1922).
 1998 - Nova Yorkː Marion Donovan, empresària nord-americana, inventora del bolquer a prova d'aigua (n. 1917).
 2008 - 
Los Angeles, EUA: Michael Crichton, escriptor i productor de cinema estatunidenc (n. 1942).
Canes, França: Rosella Hightower, ballarina clàssica estatunidenca (n. 1920).
 2011 - Wayland, Massachusetts (EUA): Norman Foster Ramsey, físic estatunidenc, Premi Nobel de Física de l'any 1989 (n. 1915).

Festes i commemoracions 
 Santoral: sants Filòlog de Sinope, un dels Setanta deixebles; Vidal i Agrícola de Bolonya, màrtirs; Amanç de Rodés, bisbe; Emeric d'Hongria, príncep; Fèlix de Valois, llegendari frare fundador de l'Orde Trinitari; Francesca d'Amboise, duquessa i fundadora de les Monges Carmelites; Carles Borromeo, bisbe; sant Joan III Ducas Vatatzes (només a l'Església Ortodoxa).

Referències 

04